*Муниципаль тур*

**РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ**

**ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ТАТАР ТЕЛЕННӘН ОЛИМПИАДА БИРЕМНӘРЕ**

**(2018/2019 НЧЫ УКУ ЕЛЫ)**

**4 нче сыйныф**

**Үткәрү вакыты-90 минут**

**I. Тестлардан берәр дөрес җавапны билгеләгез.**

1. Тамыры борын авазына беткән исемнәр рәтен билгеләгез:

а) баланнан, утынлык;

ә) сүзне, баланы;

б) төсле, көчсез;

в) илем, әнием.

2. *«Табигать»* сүзенә туры килгән дөрес аңлатманы күрсәтегез.

а) сүз бары тик саңгырау тартыклардан гына тора;

ә) басым беренче иҗеккә төшә;

б) хәрефләр авазларга караганда күбрәк;

в) сүз ике иҗектән тора.

3. «*Урман кешеләргә тәмле-тәмле җиләкләрен бүләк итә»* җөмләсендә баш кисәкләр рәтен табыгыз:

а) җиләкләрен бүләк итә;

ә) кешеләргә бүләк итә;

б) бүләк итә;

в) урман бүләк итә.

4. Тоташ текст барлыкка килсен өчен, җөмләләр кайсы варианттагы тәртиптә урнашырга тиеш?

1) Ул көн дә йомырка сала. 2) Ул йомыркаларның ничә икәнен әби үзе дә белми торгандыр әле. 3) Әби ак тавыгын бик ярата, аны төрле тәмле җимнәр белән сыйлый, ә йомыркаларны иләккә җыя бара. 4) Безнең әбинең ак тавыгы бар. 5) Ул иләктә ак тавыкның йомыркалары бик күп. 6) Бер дә санап бетерерлек түгел. *(А. Алиштан)*

а) 1, 5, 6, 3, 2, 4;

ә) 4, 1, 3, 5, 6, 2;

б) 1, 2, 3, 4, 5, 6;

в) 4, 1, 2, 6, 3, 5.

5. III нче зат берлек сандагы хәзерге заман хикәя фигыль булган җөмләне билгеләгез.

а) Мин тырышып укыйм.

ә) Алар кышын чаңгыда шуалар.

б) Айсылу көн дә әнисенә булыша.

в) Рөстәм кичә китапханәдән кызыклы китап алды.

**II. Текстны укыгыз һәм 6-9 биремнәрне үтәгез.**

1Күл буенда тамыр җәйгән биек наратта карт тукран – Тук-тук бабай һән аның Шуктуган исемле оныгы яши. 2Һәр көн иртән Тук-тук бабай агачларны тукылдатып карый, кайры асларына корт төшмәгәнме, ботакларын зарарлы бөҗәкләр кимермиме дип тикшерә.

3Урманда агачлар бик күп, шуңа күрә Тук-тук бабай иртәдән кичкә кадәр ял белми эшли, ә оныгы Шуктуган көне буе уйный, шаяра. 4Шуктуган ботактан-ботакка оча, күбәләкләр куа, кечкенә кәлтәләрне куркыта. 5Шулай уйный-сикерә торгач бик эсселәп китсә, күлгә төшеп су коена. 6Ашыйсы килсә, тизрәк оясына ашыга. 7Ә анда барысы да күптән әзер: Тук-тук бабасы аңа татлы җиләкләр, симез-симез бөҗәкләр әзерләп куйган була. *(Җ. Тәрҗемановтан)*

1. Түбәндәге сүзләр татарча-русча сүзлектә нинди тәртиптә бирелер? 1 дән 6 га кадәр булган саннарны куегыз. Сүзләрне рус теленә тәрҗемә итегез.

- нарат

- зарарлы

- онык

- кәлтә

- бөҗәк

- җиләкләр

2. Бирелгән сүзләрне таблицага урнаштырыгыз.

*Эшли, тикшерә, карт, яши, коена, биек, ял, шаяра*

|  |  |  |
| --- | --- | --- |
| Иҗекләр саны | Авазлар һәм хәрефләр саны туры килә | Авазлар һәм хәрефләр саны туры килми |
| сүз бер иҗектән тора |  |  |
| сүз ике иҗектән тора |  |  |
| сүз өч иҗектән тора |  |  |

3. Бирелгән сүзләрне ясалыш ысуллары буенча таблицага языгыз.

|  |  |  |  |
| --- | --- | --- | --- |
| Тамыр сүзләр | Кушма сүзләр | Парлы сүзләр | Ясалма сүзләр |
|  |  |  |  |

Шуктуган, Тук-Тук, татлы, ботактан-ботакка, күбәләкләр, зарарлы, симез-симез, тукран.

4. *«Уйнавын уйна, эшең турында да уйла»* дигән мәкальгә таянып, Шуктуганга киңәшләр бирегез (7 җөмлә).

**III. Бирелгән сүзләрне (бәйлекләрне) нокталар урынына дөрес итеп языгыз.**

Ай яктысы бигрәк якты,

Көн яктысы ... түгел.

Гөлләр ... матурлана

Безнең хәзерге көннәр.

Бакчаларга керүләрем

Матур чәчәкләр ... .

Идел буе ямьле була

Җилфердәгән тал ... .

Бәйлекләр: *өчен, кебек*, *белән, күк.*